Source: https://www.ako-uctovat.sk/clanok.php?t=Prijmy-z-kapitaloveho-majetku-a-ich-zdanenie&idc=338&utm_source=rss&utm_medium=text&utm_campaign=rss
Timestamp: 2019-03-25 10:25:56+00:00

Document:
30. 04. 2018 | Margaréta Kuniková
Ustanovenie § 7 zákona o dani z príjmov špecifikuje príjmy z kapitálového majetku:
úroky a ostatné výnosy z cenných papierov [§ 7 ods. 1 písm. a) zákona o dani z príjmov],
úroky, výhry a iné výnosy z vkladov na vkladných knižkách vrátane úrokov z peňažných prostriedkov na vkladovom účte, na účte stavebného sporiteľa a z bežného účtu okrem úrokov uvedených v § 6 ods. 5 písm. b) zákona o dani z príjmov [§ 7 ods. 1 písm. b) zákona o dani z príjmov],
úroky a iné výnosy z poskytnutých úverov a pôžičiek a úroky z hodnoty splateného vkladu v dohodnutej výške spoločníkov verejných obchodných spoločností, [§ 7 ods. 1 písm. c) zákona o dani z príjmov],
dávky z doplnkového dôchodkového sporenia podľa osobitného predpisu (zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov), rovnako sa posudzuje aj odstupné vyplácané podľa osobitného predpisu [§ 7 ods. 1 písm. d) zákona o dani z príjmov],
plnenia z poistenia pre prípad dožitia určitého veku, rovnako sa posudzuje aj jednorazové vyrovnanie alebo odbytné vyplácané v prípade poistenia osôb pri predčasnom skončení poistenia [§ 7 ods. 1 písm. e) zákona o dani z príjmov],
výnosy zo zmeniek okrem príjmov z ich predaja [§ 7 ods.1 písm. f) zákona o dani z príjmov],
príjmy z podielových listov dosiahnuté z ich vyplatenia (vrátenia) [§ 7 ods. 1 písm. g) zákona o dani z príjmov],
výnosy zo štátnych dlhopPríjmy z kapitálového majetku sa nezahŕňajú do základu dane z príjmov fyzickej osoby podľa §4 zákona o dani z príjmov, ale zdaňujú sa samostatne ako súčasť osobitného základu dane z kapitálového majetku podeľ § 7 zákon o dani z príjmov. Sadzba dane je 19%.
isov a štátnych pokladničných poukážok [§ 7 ods. 1 písm. h) zákona],
výnos, ktorý vzniká pri splatnosti cenného papiera z rozdielu medzi menovitou hodnotou papiera a emisným kurzom pri jeho vydaní (§ 7 ods. 2 zákona o dani z príjmov),
príjem vo výške rozdielu medzi menovitou hodnotou dlhopisov alebo pokladničných poukážok a ich nižšou obstarávacou cenou u majiteľa pri ich splatnosti (§ 7 ods. 3 zákona o dani z príjmov).
Pri príjmoch z kapitálového majetku plynúcich zo zdrojov na území SR sa vo väčšine prípadov uplatňuje vybratie dane zrážkou podľa § 43 zákona o dani z príjmov. Za vyberanie a platenie dane zrážkou z týchto príjmov je správcovi dane zodpovedný ich platiteľ, teda daňovník (inštitúcia), ktorá tieto príjmy vypláca alebo pripisuje v prospech daňovníka. Daň vybranú zrážkou z týchto príjmov nie je možné považovať za preddavok na daň a odpočítať ju od dane vypočítanej v podanom daňovom priznaní.
Príjmy z vyplatenia (vrátenia) podielových listov
Príjmy z podielových listov dosiahnuté z ich vyplatenia (vrátenia), ktoré plynú zo zdroja na území SR sa zdaňujú zrážkovou daňou [§ 43 ods. 3 písm. b) zákona o dani z príjmov], pričom daňovník môže:
využiť postup podľa § 43 ods. 7 zákona o dani z príjmov a považovať zrazenú daň za preddavok a v tom prípade bude príjem z podielových listov zahŕňať do osobitného základu dane podľa § 7 zákona o dani z príjmov v podávanom daňovom priznaní, alebo
považovať zrazenú daň za vysporiadanú podľa § 43 ods. 6 zákona a takýto príjem nebude súčasťou osobitného základu dane z príjmov podľa § 7 zákona (daňovník ho v daňovom priznaní už neuvádza).
Podľa § 7 ods. 6 zákona o dani z príjmov, ak daňovník využije možnosť odpočítať daň vybranú zrážkou podľa § 43 zákona o dani z príjmov ako preddavok na daň, do osobitného základu dane podľa § 7 zákona o dani z príjmov sa zahrnie suma, o ktorú úhrn príjmov z podielových listov dosiahnutých z ich vyplatenia (vrátenia) prevyšuje úhrn vkladov podielnika. Za vklad podielnika sa považuje predajná cena vyplateného (vráteného) podielového listu pri jeho vydaní. Ak úhrn vkladov podielnika prevyšuje úhrn príjmov z vyplatených (vrátených) podielových listov, na rozdiel sa neprihliada.
Ak príjmy z podielových listov dosiahnutých z ich vyplatenia (vrátenia) plynú zo zahraničia, zdaňujú sa ako súčasť osobitného základu dane z príjmov podľa § 7 zákona o dani z príjmov (§ 7 ods. 3 zákona o dani z príjmov) a daňovník z týchto príjmov daňovú povinnosť vysporiada osobne prostredníctvom podaného daňového priznania (ak mu povinnosť podať daňové priznanie vznikne podľa § 32 zákona o dani z príjmov). Vzhľadom na to, že tieto príjmy sa zdaňujú ako súčasť osobitného základu dane podľa § 7 zákona o dani z príjmov, zdaňujú sa sadzbou dane vo výške 19 %.
Daňovú povinnosť z týchto príjmov daňovník vyrovná osobne podaním daňového priznania a to bez ohľadu na to či plynú zo zdroja na území SR alebo zo zdrojov v zahraničí (ak mu povinnosť podať daňové priznanie vznikne podľa § 32 zákona o dani z príjmov). Daňovník zdaňuje pri týchto príjmoch hrubý príjem neznížený o výdavky okrem výdavkov na povinne platené poistné z týchto príjmov.
Stránka vytlačená z url adresy: //www.ako-uctovat.sk/clanok.php?t=Prijmy-z-kapitaloveho-majetku-a-ich-zdanenie&idc=338&utm_source=rss&utm_medium=text&utm_campaign=rss

References: § 7
 § 6
 §4
 § 7
 § 43
 § 43
 § 7
 § 43
 § 7
 § 7
 § 43
 § 7
 § 7
 § 32
 § 7
 § 32